
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на площадка за ОЧЦМ, неопасни отпадъци и ИУЕЕО в гр. Берковица, Промишлена зона - с оператор „Монт Метал 2007”ООД, гр. Берковица в изпълнение на Заповед № РД-099/19.05.2015 г.


Извършената комплексна проверка на 20.05.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.
Дружеството притежава безсрочно разрешително за извършване на дейности по третиране (сортиране, уплътняване и рязане) на ОЧЦМ, неопасни отпадъци и ИУЕЕО, в което е включено площадката в гр. Берковица. Проверените условията поставени в разрешителното се изпълняват. Приетите отпадъци се съхраняват разделно по видове на обособени и обозначени със съответните кодове на отпадъци открита бетонирана площадка, под навес и в склад с ограничен достъп в метални контейнери и палети. При приемане и предаване на отпадъци от ОЧЦМ се попълват изискващите се документи. Отпадъците се предават за последващо третирате на фирма, притежаваща разрешение по чл. 35 от Закона за управление на отпадъците за дейности с отпадъци въз основа на сключени писмени договори, представени по време на проверката. Води се необходимата отчетност на количествата приети и предадени отпадъци в заверени от РИОСВ – Монтана отчетни книги за отпадъци. Годишните отчети за отпадъците за 2014 г. са изпратени в срок в ИАОС.  
На площадката на фирмата не се извършва рязане на метални отпадъци. Има налични пълни кислородни бутилки, които при необходимост могат да бъдат използвани за намаляване размера на едрогабаритните метални отпадъци. На обекта се съхранява копие на ИЛБ за кислород.

При проверката не са констатирани несъответствия с нормативните изисквания по околна среда и в тази връзка не са давани предписания.

